smcproject/ml-wiki-sentences huggingface dataset:
ഗൈനക്കോളജിസ്റ്റ് പരിശോധിക്കാൻ ശ്രമിക്കുമ്പോഴും ആർത്തവ ടാംപൂൺ ഉപയോഗിക്കുമ്പോഴും ഇതുതന്നെ സംഭവിക്കുന്നു.
മറ്റു ചിലർ വർഷങ്ങളോളം സാധാരണ രീതിയിൽ ലൈംഗിക ബന്ധത്തിലേർപ്പെട്ടവരായിരിക്കും.
അതിനുശേഷം മറ്റേതെങ്കിലും കാരണത്താലാണ് ഇങ്ങനെ സംഭവിക്കുന്നത്.
പ്രസവത്തിനുശേഷം വരുന്ന ശാരീരികവും മാനസികവുമായ മാറ്റങ്ങളും, മധ്യവയസ്ക്കരിൽ ആർത്തവവിരാമവും ഇതിന് കാരണമായിത്തീരാറുണ്ട്.
യോനീ വരൾച്ച അനുഭവപ്പെട്ടാൽ കൂടുതൽ സമയം ആമുഖലീലകളിൽ ഏർപ്പെടുകയും, ഏതെങ്കിലും മികച്ച കൃത്രിമ ലൂബ്രിക്കന്റ് (ഉദാ: കെവൈ ജെല്ലി) ഉപയോഗിക്കുകയും ചെയ്യാം.
പ്രത്യേകിച്ചും അൻപത് വയസിനോടടുത്തവർക്കും, പ്രസവശേഷം മുലയൂട്ടുന്ന കാലയളവിലും ഇത് ആവശ്യമായേക്കാം.
ലജ്ജയോ മടിയോ വിചാരിച്ചു ഡോക്ടറോട് പോലും ഇക്കാര്യങ്ങൾ ചർച്ച ചെയ്തു ശരിയായ ചികിത്സ സ്വീകരിക്കാത്ത പക്ഷം പലർക്കും ജീവിതം വളരെ ദുസ്സഹമാകാറുണ്ട് അവലംബം ↑ ↑ ↑ ↑ ↑ ↑
മെഡിസിറ്റി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/MediCiti_Institute_of_Medical_Sciences
മെഡിസിറ്റി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് കലോജി നാരായണ റാവു യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുള്ള ഒരു ഇന്ത്യൻ മെഡിക്കൽ കോളേജാണ്.
ദക്ഷിണേന്ത്യൻ സംസ്ഥാനമായ തെലങ്കാനയിലെ ഹൈദരാബാദിൽ നിന്ന് മുപ്പത് കിലോമീറ്റർ അകലെ മേഡ്ചലിലാണ് കാമ്പസ് സ്ഥിതി ചെയ്യുന്നത്.
1985-ൽ സ്ഥാപിതമായ ഒരു സർക്കാരിതര സംഘടനയായ സയൻസ് ഹെൽത്ത് അലൈഡ്-റിസർച്ച് ആൻഡ് എഡ്യൂക്കേഷന്റെ (SHARE) കീഴിൽ ആരംഭിച്ച ഒരു തൃതീയ-വിദ്യാഭ്യാസ സ്ഥാപനമാണ് കോളേജ്.
2007 ഓഗസ്റ്റ് 25-ന് ലുംബിനി പാർക്കിലും നഗരത്തിലെ പ്രശസ്തമായ ഭക്ഷണശാലയായ ഗോകുൽ ചാറ്റിലും നടന്ന ബോംബാക്രമണത്തെത്തുടർന്ന് പരിക്കേറ്റവരുടെ പ്രാഥമിക ചികിൽസാ കേന്ദ്രമായി നഗര ഹൈദരാബാദിലെ ഇൻസ്റ്റിറ്റ്യൂട്ടിന്റെ അനുബന്ധ സ്വകാര്യ ആശുപത്രി പ്രവർത്തിച്ചു.
1992-ൽ സ്ഥാപിതമായ യഥാർത്ഥ കാർഡിയോ-തൊറാസിക് സ്‌പെഷ്യാലിറ്റി ഹോസ്പിറ്റൽ, ഇന്ന് കോളേജിന്റെ ഒരു പൊതു-പ്രാക്ടീസ് സൗകര്യമായും ഒരു അധ്യാപന ആശുപത്രിയായും പ്രവർത്തിക്കുന്നു.
അവലംബം ↑ ↑ ↑ ↑ പുറം കണ്ണികൾ മെഡിസിറ്റി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ പ്രധാന സൈറ്റ് Archived 2020-08-03 at the Wayback Machine ഷെയർ ഓർഗനൈസേഷൻ ഹോംപേജ്
17°37′02.3″N 78°32′48.9″E ﻿ / ﻿ 17.617306°N 78.546917°E ﻿ / 17.617306; 78.546917
കലാരഞ്ജിനി ഇംഗ്ലീഷ് വിലാസം https://ml.wikipedia.org/wiki/Kalaranjini
ഒരു  തെന്നിന്ത്യൻ ചലച്ചിത്രനടിയാണ് കലാരഞ്ജിനി .
കലാരഞ്ജിനി തന്റെ അഭിനയജീവിതം തുടങ്ങുന്നത് 1980 കളിലാണ്.
1983 ൽ ഹിമവാഹിനി എന്ന ചിത്രത്തിൽ ആദ്യമായി അഭിനയിച്ചു. 'അമ്പൊറ്റി' ആണ് മകൻ സ്വകാര്യജീവിതം
പ്രമുഖ മലയാള അഭിനേത്രിയായ ഉർവ്വശി , കൽപ്പന എന്നിവർ കലാരഞ്ജിനിയുടെ സഹോദരിമാരാണ്.
ചലച്ചിത്ര അഭിനേത്രി കൂടാതെ കലാരഞ്ജിനി ഒരു നർത്തകി കൂടിയാണ്.
പല പൊതു വേദികളിലും നൃത്തം അവതരിപ്പിച്ചിട്ടുണ്ട്.
അഭിനയിച്ച ചിത്രങ്ങൾ വർഷം ചിത്രം വേഷം 1978 മദനോത്സവം ?
1979 ശിഖരങ്ങൾ - Malayalam മാലാഖ (ഗാനത്തിൽ മാത്രം) 1979 ഇടവഴിയിലെ പൂച്ച മിണ്ടാപ്പൂച്ച College lecturer?
1980 സ്വന്തം എന്ന പദം പ്രഭ 1981 നിഴൽ യുദ്ധം ശോഭ അമ്മക്കൊരുമ്മ ഷെർലി Aaradhanai - Tamil ലില്ലി Andru Muthal Indru Varai - Tamil ലക്ഷ്മി Vaadani Malli - Telugu അരുമ 1982 യാഗം കോമരം ...
സ്നേഹാസമ്മാനം Oorum Uravum - Tamil രൂപ Manjal Nila - Tamil വസന്ത ഒടുക്കം തുടക്കം നളിനി ബലൂൺ ചിന്നു എൻറെ മോഹങ്ങൾ പൂവണിഞ്ഞു ബേബി ഒരു തിര പിന്നെയും തിര ലത ഗാനം രഞ്ജിനി ആശ ആശ ഞാൻ ഒന്നു പറയട്ടെ തങ്കമണി 1983 ഹിമവാഹിനി പൊന്നു ഭൂകമ്പം സൂസി ആശ്രയം ആമിന പാസ്പോർട്ട് സൈനബ ഈറ്റില്ലം കൌസല്യ നിഴൽ മൂടിയ നിറങ്ങൾ ഡെയ്സി ഈ വഴി മാത്രം ശാരദ Simham Navvindi - Telugu രാധ /ലത "Aasha"- Kannada Prameela 1984 ലക്ഷ്മണരേഖ സുനിത എന്റെ നന്ദിനികുട്ടി നന്ദിനികുട്ടിയുടെ അമ്മ ഒരു തെറ്റിന്റെ കഥ ...
നിഷേധി അനിത പാവം ക്രൂരൻ ഷീല രാജവെമ്പാല മാല ഇടവേളയ്ക്കു ശേഷം സുനിത തീരെ പ്രതീക്ഷിക്കാതെ ശ്രീദേവി അട്ടഹാസം /താരുണ്യം ഉമ Marchandi Mana Chattalu - Telugu ദമയന്തി 1985 സുവർണക്ഷേത്രം ...
Kalaranjini - Telugu കലാരഞ്ജിനി 1986 യുവജനോത്സവം ഭഗവൽ ദാസിന്റെ ഭാര്യ ഇത്രമാത്രം അനിത അമ്പിളി അമ്മാവൻ ...
അഷടബന്ധം സാവിത്രി 1987 ഇത്രയും കാലം മോളി വമ്പൻ കല അമ്മേ ഭഗവതി സരസ്വതി ജൈത്രയാത്ര നേഴ്സ് /മിനിമോളുടെ അമ്മ കഥക്ക് പിന്നിൽ മാലതി പൊന്നു ശാന്തമ്മ Kaavalan Oru Kovalan - Tamil കുമാരി ശാരി Sirai Parvai - Tamil പൊന്നൂസാമിയുടെ ഭാര്യ Paadu Nilave - Tamil ലളിത 1989 ക്രൈംബ്രാഞ്ച് അംബുജം Vaai Kozhuppu - Tamil കൽപന 1991 കൗമാരസ്വപ്‌നങ്ങൾ രാജശേഖരന്റെ ഭാര്യ രാഗം അനുരാഗം ഇന്ദു Mookuthi Poomele - Tamil ഭുവന 1995 Vishnu - Tamil നിർമല Chandralekha - Tamil ഈശ്വരി Murari Mappilai ' - Tamil രാജയുടെ അമ്മ 1996 Mettukudi - Tamil ശിവകാമി 1997 Periya Idathu Mappilai - Tamil ചിന്നവരുടെ ഭാര്യ Thaali Pudhusu - Tamil കല 1998 ശ്രീകൃഷ്ണപുരത്തെ നക്ഷത്രത്തിളക്കം ആനന്ദവല്ലി Iniyavale - Tamil രാമനാഥന്റെ ഭാര്യ 2002 നന്ദനം ജാനകി കല്യാണരാമൻ സരസ്വതി 2003 വസന്തമാളിക ലക്ഷ്മിയമ്മ സ്വപ്നക്കൂട് സോഫി സ്വന്തം മാളവിക ഗോമതി 2005 ഇരുവട്ടം മണവാട്ടി ഭൂമികയുടെ അമ്മ അന്നൊരിക്കൽ പൊന്നുവിൻറെ അമ്മ കൊച്ചിരാജാവ് സൂര്യയുടെ അമ്മ ഹൃദയത്തിൽ  സൂക്ഷിക്കാൻ നന്ദിതയുടെ അമ്മ ബംഗ്ലാവിൽ ഔത റോസമ്മ 2007 ദി സ്പീഡ് ട്രാക്കർ ഗൌരിയുടെ അമ്മ സൂര്യൻ സരസു കങ്കാരു സിസിലി 2008 കേരള പോലീസ്‌ മരിയ റോയ് 2009 ബനാറസ് മാലതി പത്താം അദ്ധ്യായം ലക്ഷ്മിക്കുട്ടി ഇവർ വിവാഹിതരായാൽ കാവ്യയുടെ അമ്മ പുതിയ മുഖം മണിയുടെ ഭാര്യ പറയാൻ മറന്നത് മാധവി മൗനം ...
സ്വന്തം ലേഖകൻ ശാന്ത 2010 റിങ്ടോൺ തമ്പുരാട്ടി പുള്ളിമാൻ കാമാക്ഷി 2011 കളഭമഴ കാമാഷി നിന്നിഷ്ടം എന്നിഷ്ടം II ശ്രീകുട്ടന്റെ അമ്മ മൊഹബത്ത് മറിയാ ബോംബെ മിട്ടായി ...
ഇത് നമ്മുടെ കഥ സേതുലക്ഷ്മി 2012 കുഞ്ഞളിയൻ കനകാംഭരം സ്പാനിഷ് മസാല തെരേസ ദി കിംഗ് ആൻഡ് ദി കമ്മിഷണർ ശാന്ത കൃഷ്ണൻ നായർ മിസ്റ്റർ മരുമകൻ ഇന്റർവ്യൂ ബോർഡ്‌ അംഗം 2013 ആട്ടകഥ ഉണ്ണിയുടെ അമ്മ ഗോഡ് ഫോർ സെയിൽ പ്രിയദർശിനി വൈറ്റ് പേപ്പർ പ്രിയദർശിനി ജ്വാലമുഖികൾ സുധ 2014 ഹൗ ഓൾഡ് ആർ യു?
രാജീവിന്റെ അമ്മ കാരണവർ വിജയയുടെ അമ്മ പറങ്കിമല അപ്പുവിന്റെ അമ്മ 2015 ചിറകൊടിഞ്ഞ കിനാവുകൾ സുമതിയുടെ അമ്മ എന്ന് നിന്റെ മൊയ്‌ദീൻ ജാനകി ജോ ആൻഡ് ദി ബോയ് മേരി ജോൺ 1000 - ഒരു നോട്ടു പറഞ്ഞ കഥ സുമതിയുടെ അമ്മ ഫീമയിൽ ഉണ്ണികൃഷ്ണൻ ഉണ്ണിയമ്മ 36 Vayadhinile - Tamil തമിഴ്സെൽവന്റെ amma 2017 ജോർജ്ട്ടൻസ്‌ പൂരം മേഴ്‌സി കാമ്പോജി അന്തർജനം 2019 മനോഹരം ശ്രീജയുടെ അമ്മ 2020 സൂഫിയും സുജാതയും കമല 2023 Yosi - Tamil അമ്മ 2024 ഭാരതനാട്യം സരസ്വതി സീരിയൽ മലയാളം കുടുംബശ്രീ ശാരദ (guest) സ്മരകാശിലകൾ പ്രയാണം ശ്രീകൃഷ്ണലീല വേളാങ്കണ്ണി മാതാവ് ശ്രീഗുരുവായൂരപ്പൻ ദയ മൂന്നുമണി തുലാഭാരം മാനത്തെ കൊട്ടാരം അമ്മക്കായി ബ്ലാക്ക് ആൻഡ് വൈറ്റ് തെന്നാലിരാമൻ മനസാപുത്രി മേഘം സിന്ദൂരരേഖ ലക്ഷ്യം വിക്രമാദിത്യൻ മകൾ മന്ദാരം ചില്ലുവിളക്ക് കാണാക്കുയിൽ ചന്ദ്രേട്ടനും ശോഭേടത്തിയും ശ്രീമാഹാഭാഗവദം ചക്കരഭരണി കുങ്കുമപ്പൂവ് ക്രൈം ബ്രാഞ്ച് Devimaahatymyam Kanimuthu (telefilm) Vismayam (telefilm) തമിഴ് ഡോക്ടർസ് ചിന്ന ചിന്ന ആസൈ : ബന്ധം വസന്തം വിളക്ക് വച്ച നേരത്തുള്ള സ്വന്ത ബന്ധം മാമ മാപ്പിളയി കല്യാണപരിശു അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Kalaranjini
മെൽബൺ സർവകലാശാല ഇംഗ്ലീഷ് വിലാസം https://ml.wikipedia.org/wiki/University_of_Melbourne
മെൽബൺ സർവകലാശാല ഓസ്‌ട്രേലിയയിലെ മെൽബൺ നഗരത്തിൽ സ്ഥിതിചെയ്യുന്ന ഒരു പൊതു ഗവേഷണ സർവകലാശാലയാണ്.
1853 ൽ സ്ഥാപിതമായ ഇത് ഓസ്‌ട്രേലിയയിലെ രണ്ടാമത്തെ ഏറ്റവും പഴക്കമുള്ള സർവകലാശാലയും അതുപോലെതന്നെ വിക്ടോറിയയിലെ ഏറ്റവും പഴക്കമുള്ള സർവകലാശാലയുമാണ്.
ഇതിന്റെ പ്രധാന കാമ്പസ് മെൽബൺ സെൻട്രൽ ബിസിനസ് ഡിസ്ട്രിക്റ്റിന്റെ വടക്ക് ഭാഗത്തെ ഒരു ആന്തരിക നഗരപ്രാന്തമായ പാർക്ക്വില്ലെയിലായും മറ്റ് നിരവധി കാമ്പസുകൾ വിക്ടോറിയയിലുടനീളവുമായും സ്ഥിതിചെയ്യുന്നു.
ഒരു സാൻഡ്‌സ്റ്റോൺ സർവ്വകലാശാലയായ മെൽബൺ സർവ്വകലാശാല ‘ഗ്രൂപ്പ് ഓഫ് എയ്റ്റ്’, ‘യൂണിവേഴ്‌സിറ്റാസ് 21’, വാഷിംഗ്ടൺ യൂണിവേഴ്‌സിറ്റിയുടെ ‘മക്‌ഡൊണെൽ ഇന്റർനാഷണൽ സ്‌കോളേഴ്‌സ് അക്കാദമി’, ‘അസോസിയേഷൻ ഓഫ് പസഫിക് റിം യൂണിവേഴ്‌സിറ്റീസ്’ എന്നിവയിലെ ഒരു അംഗവുമാണ്.
1872 മുതൽ വിവിധ റെസിഡൻഷ്യൽ കോളേജുകൾ സർവകലാശാലയുമായി അഫിലിയേറ്റ് ചെയ്യപ്പെട്ടിരുന്നു.
പ്രധാന കാമ്പസിലും സമീപ പ്രാന്തപ്രദേശങ്ങളിലുമായുള്ള 10 കോളേജുകൾ മെൽബൺ വിദ്യാർത്ഥികൾക്കും ഫാക്കൽറ്റികൾക്കും അവരുടെ താമസത്തോടൊപ്പം അക്കാദമിക്, കായിക, സാംസ്കാരിക പരിപാടികളും വാഗ്ദാനം ചെയ്യുന്നു.
10 വ്യത്യസ്ത അക്കാദമിക് യൂണിറ്റുകൾ ഉൾക്കൊള്ളുന്ന മെൽബൺ സർവ്വകലാശാല വാൾട്ടർ ആന്റ് എലിസ ഹാൾ ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ച്, ഫ്ലോറി ഇൻസ്റ്റിറ്റ്യൂട്ട് ഓഫ് ന്യൂറോ സയൻസ് ആൻഡ് മെന്റൽ ഹെൽത്ത്, മെൽബൺ ഇൻസ്റ്റിറ്റ്യൂട്ട് ഓഫ് അപ്ലൈഡ് ഇക്കണോമിക് ആൻഡ് സോഷ്യൽ റിസർച്ച്, ഗ്രാറ്റൻ ഇൻസ്റ്റിറ്റ്യൂട്ട് എന്നിവയുൾപ്പെടെ നിരവധി പ്രത്യേക സ്ഥാപനങ്ങളും ഗവേഷണ കേന്ദ്രങ്ങളുമായി ബന്ധപ്പെട്ടിരിക്കുന്നു.
മെൽബൺ സർവ്വകലാശാലയിലെ 15 ബിരുദ സ്കൂളുകളിൽ മെൽബൺ ബിസിനസ് സ്കൂൾ, മെൽബൺ ലോ സ്കൂൾ, മെൽബൺ മെഡിക്കൽ സ്കൂൾ എന്നിവ പ്രത്യേകമായി പരിഗണിക്കപ്പെടുന്നവയാണ്.
ടൈംസ് ഹയർ എഡ്യൂക്കേഷന്റെ 2017-2018 ലെ ആഗോളതല റാങ്കിംഗിൽ മെൽബൺ സർവ്വകലാശാല 32-ആം സ്ഥാനത്തും ലോക സർവകലാശാലകളുടെ അക്കാദമിക് റാങ്കിംഗിൽ ആഗോളതലത്തിൽ 38 ആം സ്ഥാനത്തും (രണ്ടും ഓസ്‌ട്രേലിയയിൽ ഒന്നാമത്), ക്യൂഎസ് വേൾഡ് യൂണിവേഴ്‌സിറ്റീസ് റാങ്കിംഗിൽ 2019 ൽ ആഗോളതലത്തിൽ 39 ആം സ്ഥാനത്തുമായിരുന്നു.
2019 ലെ ക്യുഎസ് ഗ്രാജുവേറ്റ് എംപ്ലോയബിലിറ്റി റാങ്കിംഗ് അനുസരിച്ച് ആഗോളതലത്തിൽ ഇതിന്റെ സ്ഥാനം ആറാമതാണ്.
നാല് ഓസ്ട്രേലിയൻ പ്രധാനമന്ത്രികളും അഞ്ച് ഗവർണർ ജനറൽമാരും മെൽബൺ സർവകലാശാലയിൽ നിന്ന് ബിരുദം നേടിയിട്ടുണ്ട്.
ഓസ്‌ട്രേലിയിലെ മറ്റേതൊരു സർവകലാശാലകളേക്കാളും കൂടുതലായി, പത്ത് നോബൽ സമ്മാന ജേതാക്കൾ ഇവിടുത്തെ വിദ്യാർത്ഥികളോ ഫാക്കൽറ്റികളോ ആണ്.
യൂണിവേഴ്സിറ്റിയുടെ കോട്ട് ഓഫ് ആംസ്, നീല നിറത്തിലുള്ള ഫലകത്തിന്മേൽ ശ്വത നിറത്തിൽ വിക്ടറി ദേവത ദക്ഷിണാർദ്ധഗോളത്തിലെ നക്ഷത്രരാശിക്കു മുകളിലൂടെ അവളുടെ പുഷ്പചക്രകിരീടം പിടിക്കുന്നതായുള്ള ചിത്രീകരണമാണ്.
‘പോസ്റ്റെറ ക്രെസ്കാം ലൌഡെ’ ("പിന്നീട് ഞാൻ സ്തുതിയാൽ വളരും" അല്ലെങ്കിൽ കൂടുതൽ സ്വതന്ത്രമായി, "ഭാവി തലമുറകളുടെ ആദരവോടെ ഞങ്ങൾ വളരും") എന്ന ആപ്തവാക്യം കവചത്തിനു ചുവടെയുള്ള ഒരു ചുരുളിൽ എഴുതിയിരിക്കുന്നു.
ഹോറസിന്റെ ഓഡെസിലെ ഒരു വരിയായ ‘ego postera crescam laude recens’ ൽനിന്നുള്ളതാണ് ഇതിലെ ലാറ്റിൻ വാചകം.
ചരിത്രം സർവകലാശാലയുടെ സ്ഥാപനം
ഓഡിറ്റർ ജനറലും ധനമന്ത്രിയുമായിരുന്ന ഹഗ് ചിൽഡേഴ്സ് 1852 നവംബർ 4 ന് നടത്തിയ ആദ്യ ബജറ്റ് പ്രസംഗത്തിൽ ഒരു സർവകലാശാല സ്ഥാപിക്കുന്നതിനായി 10,000 ഡോളർ നീക്കിവെച്ചതിനെത്തുടർന്നാണ് മെൽബൺ സർവകലാശാല സ്ഥാപിതമായത്.
കല, വൈദ്യം, നിയമങ്ങൾ, സംഗീതം എന്നിവയിൽ ബിരുദം നേടാനുള്ള അധികാരത്തോടെ 1853 ജനുവരി 22 ലെ ആക്റ്റ് ഓഫ് ഇൻ‌കോർ‌പ്പറേഷൻ വഴി സ്ഥാപിക്കപ്പെട്ടതാണ് ഈ സർവകലാശാല.
ഈ നിയമം 9,000 ഡോളർ വാർഷിക സംഭാവനയായി നൽകുകയും അതേസമയം ആ വർഷത്തേയ്ക്ക് ആവശ്യമുള്ള കെട്ടിടങ്ങൾക്കായി 20,000 ഡോളർ പ്രത്യേക ഗ്രാന്റായും നൽകിയിരുന്നു.
1854 ജൂലൈ 3 ന് ശിലാസ്ഥാപനം നടത്തുകയും, അതേ ദിവസം തന്നെ സ്റ്റേറ്റ് ലൈബ്രറിയുടേയും ശിലാസ്ഥാപനം നിർവ്വഹിക്കപ്പെടുകയും 1855 ൽ മൂന്ന് പ്രൊഫസർമാരും പതിനാറ് വിദ്യാർത്ഥികളുമായി ക്ലാസുകൾക്കുള്ള ആരംഭിച്ചുവെങ്കിലും ഈ വിദ്യാർത്ഥി സംഘത്തിലെ നാല് പേർക്കു മാത്രമാണ് ബിരുദം നേടാനായത്.
1855 ഒക്ടോബർ 3 ന് വിക്ടോറിയ കോളനിയിലെ ലെഫ്റ്റനന്റ് ഗവർണലായിരുന്ന സർ ചാൾസ് ഹോതാം യഥാർത്ഥ കെട്ടിടങ്ങൾ ഔദ്യോഗികമായി തുറന്നു.
അവലംബം ↑ University of Melbourne, University of Melbourne Calendar 1902 (Melbourne: Melville Mullen, 1902), 403.
↑ University of Dublin, Records of the Tercententary Festival of the University of Dublin held 5th to 8th July, 1892 (Dublin: Hodges, Figgis, Co., 1894), 174.
↑ University of Sydney, Record of the Jubilee Celebrations of the University of Sydney: September 30th, 1902 (Sydney: William Brooks and Co., 1903), 136.
↑ 1 2 3 4 5 ↑ ↑ ↑ ↑ ↑ ↑ ↑ ↑ ↑ ↑ ↑
സ്തനം ഇംഗ്ലീഷ് വിലാസം https://ml.wikipedia.org/wiki/Breast
ഈ ലേഖനം സ്ത്രീകളുടെ സ്തനത്തെ കുറിച്ച് മാത്രമാണ്‌ പ്രതിപാദിക്കുന്നത്.
മറ്റു വിവരങ്ങൾക്ക് സസ്തനി എന്ന താൾ കാണുക.
സ്തനം എന്നത് സസ്തനികളുടെ നെഞ്ചിനോട് ചേർന്ന് കാണുന്ന വീർത്ത അവയവം ആണ്‌.
ബഹുവചനം സ്തനങ്ങൾ.
ഇംഗ്ലീഷ് : Breasts.
സസ്തനി എന്ന പേരിന്റെ അർത്ഥം തന്നെ സ്തനങ്ങളോട് കൂടിയത് എന്നാണ്‌.
മലയാളത്തിൽ മുല എന്നും പര്യായമുണ്ട്.
ഗ്രാമീണഭാഷയിൽ അമ്മിഞ്ഞ എന്നു വിവക്ഷിക്കുന്നതും മുലകളെയാണ്.
സസ്തനികൾ അവരുടെ കുഞ്ഞുങ്ങളെ പ്രസവിക്കുകയാണ് ചെയ്യുക.
ഈ കുഞ്ഞുങ്ങൾക്ക് ആദ്യകാലങ്ങളിൽ വളരാനാവശ്യമായ പോഷകങ്ങൾ ലഭിക്കുന്നത് മുലയൂട്ടുന്നതിലൂടെയാണ്‌.
മനുഷ്യ സ്ത്രീക്ക് ഒരു ജോഡി സ്തനമാണ്‌ ഉണ്ടാവുക.
മറ്റു മൃഗങ്ങൾക്ക് കൂടുതൽ എണ്ണം ഉണ്ടാവാറുണ്ട്.
ആൺ വർഗ്ഗങ്ങൾക്കും സ്തനങ്ങൾ ഉണ്ടാവും.
എന്നാൽ ഇത് പുർണ്ണ വളർച്ച പ്രാപിക്കാത്തെ അവസ്ഥയിലായിരുക്കും.
ഗൈനക്കോമേസ്റ്റിയ എന്ന അവസ്ഥയിൽ ആണിന്‌ സ്തനവളർച്ച ഉണ്ടാകാറുണ്ട്.
മനുഷ്യനിൽ ട്രാൻസ്ജെൻഡറുകൾക്കും സ്തനങ്ങൾ ഉണ്ട്.
സ്തനങ്ങളിൽ പാലുല്പാദിപ്പിക്കാനുള്ള ഗ്രന്ഥികൾ ആണ്‌ മാംസപേശികൾക്കൊപ്പം അധികമായി ഉണ്ടാവുക.
ലിംഗഭേദം കൂടാതെ മിക്കവർക്കും ലൈംഗിക ഉത്തേജനം നൽകുന്നതിലെ അവിഭാജ്യ ഘടകവുമാണ്‌ ഇവ.
സ്തനാർബുദം സ്ത്രീകളിൽ മാത്രമല്ല പുരുഷന്മാരിലും കണ്ടു വരുന്നു.
വിദേശ രാജ്യങ്ങളിൽ സ്തനങ്ങളുടെ രൂപഭംഗി വർദ്ധിപ്പിക്കാനുള്ള ഇം‌പ്ലാന്റ് ചികിത്സക്ക് വൻ പ്രചാരം ലഭിച്ചിട്ടുണ്ട്.
സസ്തനികളായ ജീവികൾക്ക്‌ കുഞ്ഞുങ്ങൾക്ക്‌ പാലൂട്ടുക എന്ന ജോലിയാണ്‌ സ്തനങ്ങൾ നിർവ്വഹിക്കുന്നത്‌.
മുലയുള്ളതും എന്നാൽ മുട്ടയിടുന്നതുമായ രണ്ടു ജീവികളാണ്‌ ഭൂമിയിൽ ഇന്നുള്ളത്‌, എക്കിഡ്നയും പ്ലാറ്റിപ്പസും .
ഇവയ്ക്ക്‌ പൂർണ്ണ വളർച്ചയെത്താത്ത സ്തനങ്ങൾ ആണ്‌ ഉള്ളത്‌.
ഒരു ചെറിയ കോശങ്ങളുടെ മടക്കാണിത്‌.
ഇതിൽ നിന്ന് ഊറി വരുന്ന ദ്രാവകം ആണ്‌ കുഞ്ഞുങ്ങൾ കുടിക്കുന്നത്‌.
ഇതായിരിക്കണം മുട്ടകളിൽ നിന്ന് മുലകൾ ഉള്ള സസ്തനികളിലേക്കുള്ള പരിണാമത്തിന്റെ ഘട്ടം.
ക്രമേണ ഈ അവയവം പൂർണ്ണ രൂപം പ്രാപിച്ചു.
സ്തനങ്ങൾക്ക്‌ മുലയൂട്ടുക മാത്രമല്ല കർത്തവ്യം.
മറിച്ച്‌ ലൈംഗിക കേളികളിലും ഇണയെ ആകർഷിക്കുന്നതിലും അതിന്‌ സ്വാധീനമുണ്ട്‌.
പുരുഷന്മാർ സ്വാഭാവികമായും വലിയ സ്തനങ്ങളുള്ള സ്ത്രീകളെ തിരഞ്ഞെടുത്തിരുന്ന പുരാതനകാലത്ത്‌ നിലനിൽപിനും പിൻതലമുറകളെ സൃഷ്ടിക്കുവാനും വലിപ്പമുള്ള ഈ അവയവങ്ങൾ സ്ത്രീകളുടെ ആവശ്യമായിരുന്നു.
സ്ത്രീകളുടെ മുലകളിൽ മുലപ്പാൽ ഗ്രന്ഥികളേക്കാൾ അധികം കൊഴുപ്പ്‌ അടിഞ്ഞുകൂടുന്നതും ആകാരം വരുന്നതും ഇതിനു കാരണമായി ശാസ്ത്രജ്ഞന്മാർ ചൂണ്ടിക്കാണിക്കുന്നു.
മറ്റു മൃഗങ്ങളുടേതു പോലെ ആവശ്യം കഴിഞ്ഞാൽ ചുരുങ്ങുന്ന തരമല്ല സ്ത്രീകളുടെ സ്തനങ്ങൾ എന്നത് മേൽ പറഞ്ഞതിനു ഉപോല്ഫലകമായി ചൂണ്ടിക്കാണിക്കപ്പെടുന്നു.
പരന്ന നെഞ്ചുള്ള പെണ്ണുങ്ങൾക്ക് എതിർലിംഗാനുരാഗികളായ ആണുങ്ങളെ ആകർഷിക്കാനുള്ള കഴിവില്ലെന്നാണ്‌ ആദ്യകാലത്തെ ചില പഠനങ്ങളും തെളിയിക്കുന്നത്.
എന്നാൽ ചെറിയ സ്തനങ്ങളിൽ സംവേദനം നൽകുന്ന നാഡീ ഞരമ്പുകൾ അല്പ സ്ഥലത്തായി കേന്ദ്രീകരിച്ചിരിക്കുന്നത് മുഖേന അവർക്ക് കൂടുതലായി ലൈംഗികസുഖം ലഭിച്ചേക്കാമെന്ന് പഠനങ്ങൾ വ്യക്തമാക്കുന്നു.
പരിണാമത്തിനു മുൻപ് ആണുങ്ങൾ വേട്ടയാടിയിരുന്നതും അത് കൂടുതൽ ആണുങ്ങൾക്ക് മാത്രം ഭക്ഷണം ലഭിക്കൻ ഇടയാക്കിയിരുന്നുമിരിക്കാം.
ഇവർ വേട്ടകഴിഞ്ഞ് തിരിച്ചെത്തിയശേഷം സ്ത്രീകൾക്ക് ഭക്ഷണം വിതരണം നടത്തിയിരിക്കാം.
ഇതിൽ തന്നെ ലൈംഗിക ബന്ധത്തിലേർപ്പെട്ടിരുന്ന സ്ത്രീകൾക്ക് കൂടുതൽ ഭക്ഷണം സമ്മാനവുമായും ലഭിച്ചിരിക്കാം.
ഇത് ആണിനെ ആകർഷിക്കാനുള്ള പെണ്ണിന്റെ കഴിവിനെ ആശ്രയിച്ചാണ്‌ ഇരിക്കുന്നത്.
അതിനാൽ തന്നെ സ്ത്രീയുടെ ബുദ്ധി മണ്ഡലത്തിൽ വലിയ സ്തനത്തോടുള്ള ആഭിമുഖ്യം കൂടിയിരിക്കണം.
സ്ത്രീക്ക് മാത്രമല്ല, പുരുഷന്മാരുടേയും  ട്രാൻസ്ജെൻഡറുകളുടേയും സ്തനങ്ങൾക്കും ലൈംഗികാസ്വാദനത്തിൽ  സുപ്രധാന പങ്കുണ്ട്.
സ്തനങ്ങളിൽ സ്പർശിക്കുന്നതും ലാളിക്കുന്നതും ഇവർക്കും ലൈംഗിക ഉത്തേജനം നൽകാറുണ്ട്.
അതിനാൽ പുരുഷ സ്തനങ്ങളുടെ ഏകവും പ്രഥമവുമായ ധർമ്മം ഇത് മാത്രമാണെന്നും പറയാം.
മറ്റൊരു സിദ്ധാന്തപ്രകാരം സ്തനങ്ങൾ വികസിച്ചത്‌ കുഞ്ഞുങ്ങൾ പാലുകുടിക്കുന്ന സമയത്ത്‌ അവരുടെ മൂക്ക്‌ അടഞ്ഞ്‌ ശ്വാസം മുട്ടാതിരിക്കാനായിട്ടാണ്‌ എന്നാണ്‌.
കുഞ്ഞുങ്ങൾക്ക്‌ മറ്റു ജന്തുക്കളുടേതു പോലെ നീണ്ട താടിയെല്ലില്ലാത്തതാണ്‌ ഈ ശ്വാസം മുട്ടൽ ഉണ്ടാവാനുള്ള കാരണം, സ്തനങ്ങൾക്ക്‌ വേണ്ട വലിപ്പം ഇല്ലെങ്കിൽ കുട്ടികളുടെ മൂക്ക്‌ അമ്മയുടെ ശരീരത്തിൽ അമർന്ന് ശ്വാസം മുട്ടൽ ഉണ്ടാകാം.
ആകാരശാസ്ത്രം സ്തനത്തിന്റെ ആന്തരഘടന 1.
Chest wall 2.
Pectoralis muscles 3.
Lobules 4.
Nipple 5.
Areola 6.
Milk duct 7.
Fatty tissue 8.
സ്തനങ്ങൾ സസ്തനികളുടെ നെഞ്ചോട് ചേർന്നാണ്‌ കാണുന്നത്, മനുഷ്യനിൽ അത് വാരിയെല്ലുകളുടെ മുകൾ ഭാഗത്തായി അതായത് നെഞ്ചിലെ പെക്ടൊറാലിസ് എന്ന മാംസപേശിയോട് ചേർന്നാണ്‌ ഇവ കാണപ്പെടുന്നത്.
സ്തനങ്ങളെ ത്വക്ക് ആവരണം ചെയ്തിരിക്കും.
മധ്യത്തിലായി മുലക്കണ്ണും അതിനു ചുറ്റുമായി ചെറിയ വ്യാസമുള്ള വൃത്താകൃതിയിൽ ഏരിയോളയും കാണുന്നു.
ഇത് ഇളം ചുവപ്പു മുതൽ കടും കാപ്പി നിറം വരെ വ്യത്യസ്ത നിറങ്ങളിൽ കാണപ്പെടുന്നു.
സ്തനങ്ങളിലുള്ള ഗ്രന്ഥികൾ മുലപ്പാൽ ഉണ്ടാക്കുന്നു.
ഈ ഗ്രന്ഥികൾ ഉമിനീർ ഗ്രന്ഥികളുടേയോ വിയർപ്പു ഗ്രന്ഥികളുടേയോ രൂപവ്യത്യാസം വന്നവയാണ്‌.
ഇവയെ മാമ്മറി ഗ്രന്ഥികൾ എന്ന് വിളിക്കുന്നു.
ഇവ സ്തനങ്ങളിൽ പല ഭാഗത്തായി ചിതറിക്കിടക്കുന്നു.
അതിലെ വലിയ ഗ്രന്ഥികൾ മാത്രമേ പാൽ ഉല്പാദിക്കൂ.
ഇവയിൽ മൂന്നിലൊന്നും മുലക്കണ്ണിനു അടിയിലായിത്തന്നെ കാണാം.
ഒരോ സ്തനത്തിനും 15 മുതൽ 20 വരെയുള്ള വിഭാഗങ്ങൾ ഉണ്ട്.
ലോബുകളെന്ന് അറിയപ്പെടുന്ന ഇവ ഡെയ്സിപൂക്കളുടെ ദളങ്ങൾ പോലെ ചിട്ടപ്പെടുത്തിയിരിക്കും.
ഈ ലോബുകൾക്ക് ലൊബൂൾ എന്ന ചെറിയ ഭാഗങ്ങൾ ഉണ്ട്, ഇത് ചെറിയ പാലുല്പാദിക്കാവുന്ന മുകുളങ്ങളിൽ അവസാനിക്കുന്നു.
ഇവയെല്ലാം ചെറിയ കുഴലിളിലൂടെ പരസ്പരം ബന്ധിക്കപ്പെട്ടിരിക്കുന്നു.
ഈ കുഴലുകൾ വഴി പാൽ മുലക്കണ്ണിലേക്കൊഴുക്കപ്പെടുന്നു.
മറ്റുള്ള  ഭാഗങ്ങളിൽ കൊള്ളാജൻ, ഇലാസ്തിൻ എന്നീ കോശങ്ങളും കൊഴുപ്പും കൂപ്പറിന്റെ പേശികളും മറ്റും ചേർന്ന് നിറഞ്ഞിരിക്കും.
കൊഴുപ്പിന്റെ അംശം മുലപ്പാൽ ഇല്ലാത്ത സ്ത്രീകളിൽ കൂടിയിരിക്കും.
പേശികൾ സ്തനങ്ങൾക്കടിയിലെ വാരിയെല്ലുകളിലാണ്‌ കാണപ്പെടുന്നത്.
ഓരോ സ്തനങ്ങൾക്കും ഒരോ സ്തനകൂപങ്ങൾ അഥവാ മുലഞെട്ടുകൾ മാത്രമേ ഉണ്ടാകൂ.
അപൂർ‌വ്വമായി ഒന്നിലധികം മുലഞെട്ടുകൾ കാണാറുണ്ട്.
(ചിത്രം ശ്രദ്ധിക്കൂ) എന്നാൽ കാലിൽ വരെ സ്തനങ്ങൾ മുളച്ചതായും രേഖപ്പെടുത്തിയിട്ടുണ്ട്.
സ്യൂഡോമാമ്മാ എന്നാണ് ഇതിന്റെ ശാസ്ത്രീയമായ നാമം.
വലിപ്പം ഒന്നിലധികം മുലഞെട്ടുകൾ (supernumerary nipples) ഉള്ള പുരുഷൻ.
എ-കാക്കപ്പുള്ളി, ബി- മുലഞെട്ടുകൾ, സി- അധികമുള്ള മുലഞെട്ടുകൾ
രണ്ടാമത്തെ വാരിയെല്ലു മുതൽ ആറാമത്തെ വാരിയെല്ലുവരെ സ്തനങ്ങൾക്ക് വിസ്താരം ഉണ്ടാകാം.
ആണുങ്ങളിൽ പെക്ടോറാലിസ് മേജർ എന്ന പേശി നന്നായി വികാസം പ്രാപിച്ചിരിക്കും, എന്നാൽ പെണ്ണുങ്ങളിൽ ഈ സ്ഥാനത്ത് പേശികളേക്കാൾ മുലകൾക്കാണ്‌ വലിപ്പം ഉണ്ടാകന്നത്.
സ്തനങ്ങളുടെ അരിക് മുകളിൽ കക്ഷം വരെ എത്തുന്നു.
ഇതിനെ സ്പെൻസിന്റെ വാൽ എന്നാണ്‌ ശാസ്ത്രിയമായി പേരിട്ടിരിക്കുന്നത്.
വശങ്ങളിൽ ലാറ്റിസ്സിമസ് ഡോർസി എന്ന പേശികളിൽ നിന്നും ഇവയ്ക്ക് ഉത്ഭവം കാണാം.
താഴെ ഏഴാമത്തെയോ എട്ടാമത്തേയോ വാരിയെല്ലിൽ നിന്നും ഇതിന്റെ പേശികൾ മുകളിലേക്ക് തുടങ്ങുന്നു.
നടുക്ക് സ്റ്റേർണം എന്ന കശേരുവിൽ അവസാനിക്കുന്നു.
കൂപ്പറിന്റെ പേശീതന്തുക്കൾ ആണ്‌ സ്തനങ്ങൾക്ക് അടിസ്ഥാന രൂപം നൽകുന്നത്.
തൊലിയും കുറച്ച് ബലം നൽകുന്നുണ്ട്.
ഇവ രണ്ടുമാണ്‌ സ്തനങ്ങളുടെ ആകാരം നിർണ്ണയിക്കുന്നത്.
എന്നാൽ സ്തനങ്ങളുടെ വലിപ്പം അവയുടെ പാലുല്പാദനത്തിന്റെ കഴിവായി ചിത്രീകരിക്കാനാവില്ല.
അത് മുലപ്പാൽ ഗ്രന്ഥികളുടെ എണ്ണത്തേയും വലിപ്പത്തേയും മാത്രം ആശ്രയിച്ചിരിക്കുമ്പോൾ വലിപ്പം പേശികളേയും കൊഴുപ്പിന്റെ അംശത്തേയും മറ്റും ആശ്രയിച്ചിരിക്കുന്നു.
വലിപ്പം നിർണ്ണയിക്കുന്ന പ്രധാന ഘടകങ്ങൾ താഴെ പറയുന്നവയാണ്‌ സ്തനകോശങ്ങളുടെ വ്യാപ്തം പാരമ്പര്യം വയസ്സ് വണ്ണം ഗർഭാവസ്ഥയുടെ ചരിത്രം തൊലിയുടെ കട്ടി.
ഹോർമോൺ സ്വാധീനം ആർത്തവ വിരാമം രക്തക്കുഴലുകൾ
തൊറാസിക്, ലാറ്റെറൽ തൊറാസിക്, തൊറാകോ അക്രോമിയൽ, പോസ്റ്റീരിയർ ഇന്റർ കോസ്റ്റൽ എന്നീ ഞരമ്പുകളാണ്‌ സ്തനങ്ങൾക്ക് രക്തം നൽകുന്നത്.
പ്രധാനമായും രക്തം ഒഴിപ്പിക്കുന്നത് കൈകളിലെ ധമനികളിലേക്കാണ്‌.
അതായത് ആക്സില്ലറി ധമനികളിലേക്ക്.
കുറച്ചു രക്തം ഇന്റർകോസ്റ്റൽ ധമനികളിലേക്കും ഒഴുകുന്നു.
നാലാമത്തെ ഇന്റർ കോസ്റ്റൽ നാഡികൾ ആറാമത്തെ ഇന്റർ കോസ്റ്റൽ ഞരമ്പുകൾ വഴിയാണ് സ്പർശനനാഡികൾ സ്തനങ്ങളിലെത്തുന്നത്.
മുലക്കണ്ണുകൾ എന്നാൽ ടി 4  എന്ന നാഡിയാണ്‌ നാഡിവ്യവസ്ഥയൊരുക്കുന്നത്.
ആണിലും പെണ്ണിലും ലൈംഗിക ഉത്തേജനം ഉണ്ടാകുമ്പോൾ മുലക്കണ്ണുകൾ വിജൃംഭിതമാവാറുണ്ട്.
വികാസം ഭ്രൂണശാസ്ത്രം
മനുഷ്യന്റെ സ്തനകോശങ്ങൾ ഭ്രൂണാവസ്ഥയിലെ ആറാമത്തെ ആഴ്ച മുതൽ വളർന്നു തുടങ്ങുന്നു.
ഈ കോശങ്ങൾ യഥാർത്ഥത്തിൽ കക്ഷത്തിന്റെയും കാലിന്റെ ഗുഹ്യഭാഗം വരെയെത്തുന്ന മിൽക് റിഡ്ജ് രൂപത്തിലാണ്‌ ഇവ വളരുന്നത്.
എന്നാൽ ഒൻപതാം മാസമാവുമ്പോഴേക്കും ഇത് നെഞ്ചിന്റെ ഭാഗത്തേക്ക് ചുരുങ്ങുന്നു.
ഇത് രണ്ട് ചെറിയ  സ്തനമുകുളങ്ങൾ രൂപപ്പെടുന്നു.
ഈ സ്തനമുകുളങ്ങളിൽ നിന്നാണ്‌ കോശങ്ങൾ വീണ്ടും ഉള്ളിലേക്ക് വളരുന്നത്.
ജനനത്തിനു ശേഷം
പെൺകുട്ടികളുടെ സ്തനങ്ങൾ ഒരു ചെറിയ മുകുളത്തിന്റെ വലിപ്പം തന്നെയാണ്‌ ജനിക്കുമ്പോഴും.
ആൺകുട്ടികളിൽ നിന്ന് വലിപ്പത്തിൽ കാര്യമായ വ്യത്യാസം ഇവയ്ക്കുണ്ടാവില്ല.
പെൺകുട്ടികൾക്ക് പത്തു മുതൽ പതിനാലു വയസ്സിനും മുന്നായി ഇവ വികാസം പ്രാപിക്കാറില്ല.
പ്രായ പൂർത്തിയാവുന്ന ഈ പ്രായത്തിലാണ്‌ കക്ഷത്തിലെ രോമങ്ങൾ വളരുന്നത്.
ഇതോടെ സ്തനങ്ങളും വളർന്നു തുടങ്ങുന്നു.
ശരീരത്തില ഹോർമോൺ വ്യതിയാനങ്ങളുടെ സ്വാധീനത്തിൽ സ്തനങ്ങൾ വളരുന്നു.
ഇവ ഗ്രോത്ത് ഹോർമ്മോൺ, പ്രൊലാക്ടിൻ, ഈസ്റ്റ്റജൻ, പ്രൊജസ്റ്റീറോൺ എന്നീ അന്തഃസ്രാവീ ഗ്രന്ഥികളാണ്‌.
ആദ്യത്തെ സ്തനവളർച്ച പെൺകുട്ടികൾക്ക് വേദനാജനകമായിരിക്കും.
കൊഴുപ്പും നാരുകൾ കലർന്ന കോശങ്ങളുമാണ്‌ ആദ്യം ഇലാസ്തികതയാർജ്ജിക്കുന്നത്.
പിന്നീട് പാൽക്കുഴലുകളും മുലപ്പാൽ ഗ്രന്ഥികളും വികസിക്കുന്നു.
സ്തനങ്ങളുടെ വലിപ്പം പെൺകുട്ടിക്ക് ആർത്തവം തുടങ്ങുന്നതു വരെ അത് തുടരുന്നു.
ഇതേ സമയം എല്ലുകളുടെ വളർച്ചയും ശരീരത്തിന്റെ മൊത്തത്തിലുള്ള വളർച്ചയും ത്വരിതഗതിയിലായിരിക്കും.
അങ്ങനെ ഒരു പെൺകുട്ടി പൂർണ്ണ വളർച്ച ആയ സ്ത്രീ ആകുന്നതോടെ അവളുടെ സ്തനങ്ങളും വളർച്ച പ്രാപിക്കുന്നു.
ഗർഭാവസ്ഥയിലുള്ള വളർച്ച
സ്തനങ്ങൾ പിന്നീട് വളർച്ച പ്രാപിക്കുന്നത് അതിന്റെ കൊഴുപ്പിന്റെ അംശത്തിൽ മാത്രമാണ്‌.
പേശികൾക്കോ ഗ്രന്ഥികൾക്കോ വ്യത്യാസം സംഭവിക്കുന്നില്ല.
ഇതിനുശേഷം സ്തനങ്ങൾ വളരുന്നത് സ്ത്രീ ഗർഭിണിയാവുമ്പോഴാണ്‌.
ഗർഭിണിയായിരിക്കുമ്പോൾ സ്തനങ്ങൾക്ക് പലതരത്തിലുള്ള വ്യതിയാനങ്ങൾ സംഭവിക്കുന്നു.
ആദ്യം സ്തനങ്ങൾ, മുലഞെട്ടുകൾ എന്നിവ വേദനയുള്ളതാകുന്നു.
പ്രസവത്തിനു മുന്നും പിന്നുമായി അവക്ക് ഇരട്ടിയോളം വലിപ്പം വയ്ക്കാം.
ആദ്യത്തെ എട്ടാഴ്ചയിലാണേറ്റവും വേഗത്തിൽ വളർച്ച പ്രാപിക്കുന്നത്.
മുലഞെട്ടുകൾക്ക് ചുറ്റുമുള്ള ഏരിയോളയിലെ മോണ്ട്ഗോമെറി ഗ്രന്ഥികൾ ഇരുണ്ട നിറം പ്രാപിക്കുന്നു.
ഏരിയോളയുടേ നിറം തന്നെ മാറുന്നു.
മുലക്കണ്ണും വലുതാകുന്നു.
ഈസ്റ്റ്റജൻ എന്ന അന്തഃഗ്രന്ഥി സ്രാവപ്രവർത്തനം മൂലം സ്തനങ്ങളിലെ രക്തക്കുഴലുകളും വലുതാകുന്നു.
പ്രൊജസ്റ്റീറോൺ എന്ന സ്രാവം ഗ്രന്ഥികളെയും സജ്ജമാക്കുന്നു.
പാൽ ഉണ്ടാക്കുന്നതിന് സഹായകമാകുന്നത് പ്രോലാക്ടിൻ , ഓക്സിടോസിൻ എന്നീ സ്രവങ്ങൾ ആണ്.
സ്ത്രീയുടെ ശരീരം ഗർഭിണിയായി ഏതാണ്ട് എട്ടാഴ്ചയോടെ പ്രൊലാക്ടിൻ നിർമ്മിച്ചു തുടങ്ങുന്നു.
ഇത് സാവധാനം കൂടി വരുകയും പ്രസവത്തോടെ ഉച്ഛസ്ഥായിയിൽ എത്തുകയും ചെയ്യുന്നു.
എന്നാൽ ഈസ്റ്റ്റജൻറേയും പ്രൊജസ്റ്റീറോണിൻറേയും ഉയർന്ന അളാവുകൾ പ്രോലാക്ടിൻ സ്രാവത്തെ സ്വീകരിക്കുവാനുള്ള സ്തനഗ്രന്ഥികളുടെ കഴിവിനെ മറക്കുകയും പ്രസവത്തിനു മുന്ന് പാൽ ഉല്പാദനം നടക്കാതിരിക്കാൻ സാഹായിക്കുകയും ചെയ്യുന്നു.
പ്രസവത്തോടെ മറ്റു ഹോർമോണുകളുടെ അളവു കുറയുകയും പാൽ ഉത്പാദനം തുടങ്ങുകയും ചെയ്യുന്നു.
പ്രസവം നടന്ന് രണ്ടോ മുന്നോ ദിവസത്തിനുള്ളിൽ സ്തനങ്ങൾ മുലപ്പാലിനു പകരം കുഞ്ഞിനെ പ്രതിരോധ സജ്ജമാക്കുവാനുതകുന്ന ആന്റി ബോഡികളും മറ്റുമടങ്ങിയ കൊളസ്‌ട്രം എന്ന സ്രവം ആണ് ആദ്യം ഉത്പാദിപ്പിക്കുന്നത്.
കുഞ്ഞിന് ആസ്തമ വരാതിരിക്കാനും ഈ കൊളസ്‌ട്രം സഹായിക്കുന്നു.
പാൽ ഉത്പാദിപ്പിക്കുന്നതിനു സഹായിക്കുന്ന മറ്റ് ഹോർമോൺ ഓക്സിടോസിനാണ്.
ഇത് മുലപ്പാൽ ശേഖരിക്കുന്ന കുഴലുകളേ ചുരുക്കുകയും പാൽ പുറത്തേക്ക് ചുരത്താൻ സഹായിക്കുകയും ചെയ്യുന്നു.
കുഞ്ഞ് മുലഞെട്ടുകളിൽ ചപ്പുന്നതാണ് ഓക്സിട്ടൊസിൻ പുറപ്പെടുവിക്കാനുള്ള പ്രചോദനം നൽകുന്നത്.
സ്തനാർബുദം (ബ്രെസ്റ്റ് കാൻസർ)
പൊതുവേ സ്ത്രീകളിൽ സ്തനങ്ങളിൽ ഉണ്ടാകുന്ന ഒരു അർബുദം അഥവാ കാൻസർ.
സ്ത്രീകളിൽ സ്തനങ്ങളിൽ ഉണ്ടാകുന്ന മുഴകൾ, പാടുകൾ, നിറം മാറ്റങ്ങൾ എന്നിവ ഉടനടി പരിശോധനയ്ക്ക് വിധേയമാക്കണം.
സ്ത്രീകൾക്ക് സ്വയം സ്തനം പരിശോധിച്ച് ഇവ കണ്ടെത്താവുന്നതാണ്.
ഇതേപറ്റി ശരിയായ ബോധവൽക്കരണം അനിവാര്യമാണ്.
നേരത്തെ കണ്ടുപിടിച്ചാൽ കാൻസർ ഏറെ ഫലപ്രദമായി ചികിത്സിക്കാൻ സാധിക്കും.
കൂടുതൽ കാലം മുലയൂട്ടുന്ന സ്ത്രീകളിൽ സ്തന കാൻസർ സാധ്യത കുറവാണ്.
വിവിധ സംസ്കാരങ്ങളിൽ സിലിക്കൺ ദ്രവം സ്പോഞ്ച് രൂപത്തിൽ കയറ്റി തൂങ്ങിയ മുലകളെ യവ്വനയുക്തമാക്കിയിരിക്കുന്നു മുലയൂട്ടുന്ന അമ്മ.
മാസിയേര് സിനെസ്താവിന്റെ ചിത്രം.
സ്തനങ്ങൾ സ്ത്രീത്വത്തിന്‌ അഴകായാണ്‌ എല്ലാ രാജ്യങ്ങളിലും കരുതുന്നത്.
അവയുടെ രൂപഭംഗിയിൽ  പ്രത്യേക ശ്രദ്ധ ചെലുത്തുന്നത് പാശ്ചാത്യ രാജ്യങ്ങളിൽ അധികമായി കണ്ടു വരുന്നു.
പ്ലാസ്റ്റിക് സർജറിലൂടെ ആകാര സൗഷ്ടവം ഉള്ള സ്തനങ്ങൾ സൃഷ്ടിക്കാനും ഇമ്പ്ലാന്റ് എന്നറിയപ്പെടുന്ന സിലിക്കൺ ദ്രവം സ്പോഞ്ച് രൂപത്തിൽ കയറ്റി തൂങ്ങിയ മുലകളെ യവ്വനയുക്തമാക്കാനും നിരവധി പേർ ഇന്ന് കാശു ചിലവിടുന്നുണ്ട്.
എന്നാൽ ഇത് ഇന്ത്യ പോലുള്ള രാജ്യങ്ങളിൽ അത്ര വ്യാപകമായിട്ടില്ല.
സ്തനങ്ങളുടെ ഞെട്ട് ഒഴികെയുള്ള പ്രദർശനം (കടൽത്തീരങ്ങളിലും മറ്റും) അമേരിക്കയിലും മറ്റും സ്വീകര്യമാണെങ്കിൽ അല്പം മാറിടം പ്രദർശിപ്പിക്കുന്നത് ഇന്ത്യ പോലുള്ള രാജ്യങ്ങളിൽ സിനിമയിലൊഴികെ അസഭ്യമായി പരിഗണിക്കപ്പെട്ടേക്കാം.
അമേരിക്കയിൽ സ്തനങ്ങൾ പ്രദർശിപ്പിച്ച് പ്രതിഷേധം രേഖപ്പെടുത്തുന്ന സ്ട്രീക്കിങ്ങുകാരും ഉണ്ട്.
ലോകത്തിലെ വിവിധ ഭാഗങ്ങളിൽ നിർമ്മിക്കപ്പെട്ടിരുന്ന ശില്പങ്ങളും ചിത്രങ്ങളും സ്ത്രീകളുടെ സ്തനങ്ങൾ പ്രദർശിപ്പിച്ചുകൊണ്ടുള്ളവയാണ്‌.
നഗ്നതയിലും സൗന്ദര്യമുൾക്കൊള്ളുവാനുള്ള കലാകാരന്മാരുടെ രീതിയാണ്‌ അത് കാണിക്കുന്നത്.
കേരള സാഹിത്യത്തിലും സ്തനങ്ങളെക്കുറിച്ചുള്ള നിരവധി പരാമർശങ്ങൾ ഉണ്ടായിട്ടുണ്ട്.
രാജാരവിവർമ്മയുടെ ലോകപ്രശസ്തമായ എണ്ണച്ചായ ചിത്രത്തിൽ മുലയൂട്ടുന്ന ഒരു അമ്മയെയാണ്‌ ചിത്രീകരിച്ചിരിക്കുന്നത്.
അവലംബം ↑ ↑ ↑ {{ cite book }} : Cite has empty unknown parameters: | accessyear= , | origmonth= , | accessmonth= , | chapterurl= , | origdate= , and | coauthors= ( help ) ; Unknown parameter | month= ignored ( help ) ↑ ↑ ↑ {{ cite news }} : Check date values in: | accessdate= ( help ) ↑ ↑ {{ cite news }} : Check date values in: | accessdate= ( help ) ↑ ↑ ↑ {{ cite news }} : Check date values in: | date= ( help ) ↑ [ http://www.plasticsurgery4u.com/procedure_folder/breast_reduction/photographs_healing.html Archived 2007-09-28 at the Wayback Machine പ്ലാസ്റ്റിക് സർജറി ഫോർ യൂ വിൽ നിന്ന്/ ശേഖരിച്ചത് 2007-04-25 കുറിപ്പുകൾ Actor and singer Mark Wahlberg has a supernumerary nipple below his normal left nipple.[1]
It was, however, airbrushed out of the Calvin Klein underwear ads in which Wahlberg modeled.[2]
The model Masuimi Max has four nipples.
She frequently models nude, revealing the supernumary nipples are visible as small, symmetrical freckle-like marks between her breasts and armpits, along the milk line.
Anne Boleyn, second wife to Henry VIII of England, and mother of Elizabeth I, may have had a third nipple or even a third breast.[3]
Carrie Underwood said in her first American Idol audition,[1] when Paula wasn't present, that she had a third nipple but had it removed even though it just looked like a mole.
പുറത്തേക്കുള്ള കണ്ണികൾ Breasts എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Images of female breasts Breast Cancer Treatment and Facts
അർബുദ പ്രതിവിധികൾ ഇംഗ്ലീഷ് വിലാസം https://ml.wikipedia.org/wiki/Management_of_cancer ബ്രസ്റ്റ് കാൻസറിന് കിമോതെറാപ്പി ചെയ്യുന്ന വനിത
അർബുദം ഏറ്റവും ഭയാനകമായ രോഗമായിട്ടാണ് ഇന്നും ജനങ്ങൾ കരുതുന്നത്.
എന്നാൽ ഇത് എപ്പോഴും അപായസാധ്യതയുള്ള ഒന്നായി കണക്കാക്കേണ്ടതില്ല.
പ്രാരംഭദശയിൽത്തന്നെ കണ്ടുപിടിച്ച് സത്വരനടപടികളെടുത്താൽ നിയന്ത്രണവിധേയമാകുമെന്നു തെളിഞ്ഞിട്ടുണ്ട്.
പഴങ്ങളും പച്ചക്കറികളും ഇലക്കറികളും പരിപ്പുവർഗങ്ങളും മത്സ്യവും അടങ്ങിയ ആരോഗ്യകരമായ ഭക്ഷണം, ചിട്ടയായ വ്യായാമം , ലഹരി വിമോചനം, മാനസിക സമ്മർദം ഒഴിവാക്കുക തുടങ്ങിയവ കാൻസർ പ്രതിരോധത്തിന് ഉത്തമമാണെന്ന് പഠനങ്ങൾ പറയുന്നു.
ഒരു ദിവസം 450-500 ഗ്രാം പഴങ്ങളും പച്ചക്കറികളും/ ഇലക്കറികളും എങ്കിലും ഭക്ഷണത്തിൽ ഉൾപ്പെടുത്തണം എന്ന് വിദഗ്ദ്ധർ നിർദ്ദേശിക്കുന്നു.